मध्यप्रदेश के नरसिंहपुर जिले की गोटेगांव तहसील के कंधरापुर गांव के रहने वाले मनमोहन सिंह लोधी के माता-पिता रोज़ाना मज़दूरी करके ज़िन्दगी चलाने पर मजबूर हैं. मनमोहन बचपन से आर्मी ज्वाइन कर देश की सेवा करने का जज़्बा लिए तैयारी में जुटा था लेकिन 2009 में गेहूं काटते वक्त थ्रेसर से उनका एक हाथ कट गया. लेकिन उन्होंने पढ़ाई के लिए कोशिश जारी रखी. यही वजह थी कि उसने 2010 में 12 वीं पास की. उसके आगे पढ़ाई करने के लिए गांव से 35 किलोमीटर जाना पड़ता था. घर में माता-पिता की मजदूरी से गुज़ारा करने वाले मनमोहन ने दूसरों की मदद के सहारे बीए कर रहा है और दूसरे वर्ष का छात्र है.